Аймгийн ИТХ-ын дэргэдэх Иргэний зөвлөлөөс Эрдэнэ, Баян, Баяндэлгэр, Архуст, Мөнгөнморьт сумдад ажилласан тухай илтгэх хуудас.

2018.11.28. №08 Зуунмод

 Аймгийн ИТХ-ын даргын баталсан удирдамжийн дагуу Хурлын дэргэдэх Иргэний зөвлөлийн гишүүн Ж.Бадарч,З.Доржгочоо,Ц.Батсайхан нар 11 дүгээр сарын 16-–20-ны өдрүүдэд Архуст, Баян, Баяндэлгэр,Мөнгөнморьт сумдад томилолтоор ажиллаж нутгийн удирдлага, цагдаагийн байгууллагын хамтын ажиллагаа, хэсгийн төлөөлөгчдийн ажлын нөхцөл, гэмт хэргээс урьдчилан сэргийлэх үйл ажиллагааны явц,үр дүнтэй танилцаж, холбогдох байгууллага албан тушаалтнуудад санал зөвлөгөө өгч ажиллав.

Эрдэнэ суманд Цагдаагийн тасгийн дарга Я.Гантөр, хэв журмын цагдаа М.Нямрагчаа, олон нийтийн цагдаа Г.Ганхуяг,автын байцаагч П.Цогтоо, ИТХ-ын дарга А.Мөнгөнбаяр,Засаг дарга Н.Мөнхсайхан, ЗДТГ-ын дарга Д.Пүрэвсүрэн, Мөнгөнморьт суманд хэсгийн төлөөлөгч дэслэгч Түвшинжаргал, ИТХ-ын дарга С.Энхбаатар,Засаг дарга С.Наранцэцэг,ГХУСАЗЗ-ийн нарийн бичгийн дарга Мөнхтогтох, Баяндэлгэр суманд ИТХ-ын дарга Байгальмаа, Засаг дарга Баасанжав, Архуст суманд хэсгийн төлөөлөгч, хошууч Б.Нэргүй, цагдаа Б.Тэгшболд, ИТХ-ын дарга Б.Сүх Очир,ГХУСАЗЗ-ийн нарийн бичгийн дарга Б.Солонго, Баян суманд хэсгийн дарга, төлөөлөгч О.Доржтайван, цагдаа Дугарбат, ЗДТГ-ын дарга Я.Гантөмөр,ГХУСАЗЗ-ийн нарийн бичгийн дарга нартай уулзаж Гэмт хэргээс урьдчилан сэргийлэх ажлын үр дүн, цагдаагийн ажилтны ажлын нөхцөл, нутгийн удирдлагын хамтын ажиллагаа, хууль сурталчлах үйл ажиллагаа, иргэдийн оролцооны талаар танилцаж санал солилцож зөвлөгөө өгч ажиллав.Баяндэлгэр сумаас бусад 4 сумын Цагдаагийн алба хаагчдын үйл ажиллагааны талаар 18-20 хүнээс сэтгэл ханамжийн судалгаа авч нэгтгэлээ.

 Дээрх 5 сумын удирдлага цагдаагийн төлөөлөгчдийн хамтын ажиллагаа төлөвшиж, гэмт хэргээс урьдчилан сэргийлэх ажлын үр нөлөөг сайжруулах, иргэд олон нийт, өсвөр үеийнхний дунд хууль сурталчилж соён гэгээрүүлэх, малчдын бүлэг, хөршийн холбоог байгуулж иргэдийн оролцоог идэвхжүүлэх чиглэлээр орон нутагтаа тодорхой ажлуудыг зохион байгуулж ажилласан байна. Сумдын Засаг дарга, Тамгын газраас цагдаагийн ажлын нөхцлийг сайжруулахад Эрдэнэ, Баяндэлгэр, Баян сумд унааны асуудал, бүх сумдад шатахуун,торгуулийн машин,кобоны халаалт, цахилгааны асуудлыг шийдэж, сумын төвийн байгууллага гудамж талбай, өндөрлөг газруудад хүчин чадал сайтай камер тавьж, гэрэлтүүлгийн асуудлыг шийдвэрлэсэн нь гэмт хэргээс урьдчилан сэргийлэх ажилд үр дүнтэй арга хэмжээ болсон байна. Сум тус бүрээр товч танилцуулбал:

**1.Эрдэнэ суманд:** ЦЕГ-ын даргын тушаалаар зүүн 3 сумыг хамруулсан тасаг байгуулагдан, тасгийн дарга, мөрдөгч 1, замын байцаагч 1, хэв журмын цагдаа 2, төлөөлөгчдийн орон тоотой, автын байцаагч Мөнгөнморьт, Баяндэлгэр сумдын дуудлагад явж, сард цагдаагаас 90 л, ЗДТГ-аас 100 л шатахууны төсөвтэй ажиллаж байна.Тус сумын хувьд аялал жуулчлалын 62 баазтай, Цонжинболдогт гадаад дотоодын жуулчид,төр засгийн төлөөлөгчид ирэхэд хамгаалалт авдаг, Тэрэлжийн амралт цагдаагийн хэсэгтэй боловч тэр хавьдаа л үйлчилнэ. Тээврийн зардал хүрэлцдэггүй, Сум орон нутаг нь Цагдаагийн машиныг 3 сард 10 сая төгрөгөөр засвар хийж, нотевоок, өнгөт принтер, драгер, бэлэн бус торгуулийн машин авч өгсөн. Сумын хэмжээнд 7 сая төгрөгөөр хүчин чадал сайтай 3 камер тавигдаж авто замын орчин, сумын хойд өндөрлөг байрлуулж , хяналтын дэлгэцийг өрөөнд байрлуулан ажиллаж байна, төвийн гэрэлтүүлэг сайжирсан.

Хамтарсан багаар явж малын хулгайтай тэмцэх, хөршийн холбоо, малчдын бүлгийг ажиллуулах талаар багийн ИНХурлууд дээр хуулийн ухуулга сурталчилгаа хийж, тайлан тавьжээ. Гэр бүлийн хүчирхийлэлтэй тэмцэх хуулийн зөрчил гаргасан 27 хүний 19-ийг нь шүүхээр баривчлуулах, бусад нь зөрчлийн хуулиар торгох арга хэмжээ авагджээ.

ЗДТГ-аас Цагдаагийн кобоны цахилгааныг 100%, интернэтийн 6,7,8, 9 сарын үнийг төлж, тасгийн даргыг МСҮТ-ийн, Автын байцаагчийг сургуулийн албан хаагчдын байранд оруулсан,түлээ нүүрсээр хангаж, зуслангийн зориулалтаар 0,07 га газрыг 8 албан хаагчид олгосон, зарим хэрэгцээг туслах аж ахуйгаас гаргаж нийгмийн асуудалд анхаарч ажиллаж байна.

- Цагдаагийн тасаг, сумын удирдлагууд гэмт хэрэгтэй тэмцэх урьдчилан сэргийлэх ажилд хамтран гар нийлж ажилладаг, өмнөх жилээс ахиц өөрчлөлт гарсан, тасаг болохоор суманд их ачаалалтай байдаг, ГХУСэргийлэх дэд зөвлөлүүд тусдаа төсөвтэй,цаг үеийн ажилд зарцуулжээ.

**Мөнгөнморьт суманд:**Цагдаагийн төлөөлөгч 2018 онд ирсэн, машингүй, зуны цагт мотоциклтой,сард 90 л бензин өгдөг. Сумаас 7 сая төгрөгөөр кобоныг цахилгаанаар халаадаг болгож зардлыг шийдсэн, бэлэн бус торгуулийн машинтай болгосон.

Сумын Засаг дарга гурвалсан гэрээний дагуу орон нутгийн төсвөөс халаатын системийг сольсон,ирэх онд унааны асуудлыг шийдэх саналтай байв. Суманд малын хулгайн хэрэг их гардаг. Сумын төвд 2014 оноос эхлэн 10 сая төгрөгөөр 15 км-т яваа машиныг харах хүчин чадалтай камержуулалт, 34 сая төгрөгөөр гэрэлтүүлгийг тавьсны 3 нь цамхагийн гэрэл байна.

 **Баяндэлгэр суманд:**Сумын хэсгийн төлөөлөгч Мөнгөнхүү 2018 онд малын хулгайн болон бусад 14-хэрэг илрүүлж маш сайн ажиллаж, өөр суманд дэвшин ажиллахаар шилжээд одоохондоо орны хүнгүй,цагдаа Гантулга ажиллаж байна.Тус суманд ТВ-5 телевизээс санаачлан Монголын 290.0 гаруй малчдын хөдөлмөрийг үнэлэх, мал сүргээ хамгаалах хандлагыг өөрчлөх зорилгоор Эрүүгийн цагдаагийн газартай хамтарч малчдын тухай цуврал нэвтрүүлэг хийхээр бэлтгэж байна. Цагдаадаа 2015 онд Пирус машин авч өгсөн, сард 50 л бензин, бэлэн бус торгуулийн машинтай болгосон түлээ нүүрсээр хангадаг байна.

**Архуст суманд: С**умын хэсгийн төлөөлөгч Б.Нэргүй: 2018 оны 4-р сард ирсэн.12 эрүүгийн хэрэг шалгаж эзэнгүй 5 хэрэгтэй байна. Албандаа машин унаагүй, бензин өгдөггүй, хувийн машинаар үүргээ гүйцэтгэж байна.Сумын ЗДТГ-аас кобоныг гэрэл, цахилгаанаар хангадаг, бэлэн бус торгуулийн машинтай болгосон.Сумын гэрэлтүүлэг, камер тааруухан. Бүх айл өрхүүдээр 2 удаа явсан.

Ноёншанд багт цагдаа ажилладаг байна. Сумын ГХУСЗЗ-ийн нарийн бичгийн дарга Б.Солонго:Төсвийн байгууллагууд 7 камер,33 гэрэлтүүлэгтэй гэж цагдаагаас зөрүү мэдээлж байв.ИТХ-ын дарга Б.Сүх-Очир ГХУСЗЗ-ийн ажлын төлөвлөгөөний дагуу ажилладаг, цагдаад машин авах хөрөнгө төсвийн боломжгүй байгаа талаар тайлбар хийв.

**Баян суманд: Хэсгийн дарга дэд хурандаа** Доржтайван Баянжаргалан, Архуст, Баян 3 сумыг хариуцдаг.Томилогдоод удаагүй байгаа сум орон нутгийн нөхцөл байдалтай танилцаж байгаа СЗДТГ-ын дарга Ё.Гантөмөр Цагдаад ажиллах бензин, бэлэн бус торгуулийн машинтай болгосон.ГХУСЗЗ-ийн төсвөөс хамтран дэмжиж туслаж ажилладаг. Кобоны зардлыг сум хариуцаж байгаа талаар тус тус мэдээлэл солилцлоо.

Дээрх ажлын амжилтын зэрэгцээ сум орон нутагт шийдвэрлэх тулгамдсан асуудлуудыг шийдвэрлэх талаар санал зөвөлгөө өгч,холбогдох байгууллага хүмүүст уламжилж хариу өгөхөөр болов. Үүнд:

1.Эрдэнэ сум:

**Санал 1.С**умын цагдаа нар зам дээр ажиллаад жилдээ 30-40 сая төгрөгийн торгуулийн орлого орж байгааг харгалзан цагдаагийн урьдчилан сэргийлэх ажлын хэмжээ далайц, үйлчлэх хүрээ, ачааллыг нь харгалзан төсөвт оруулсан орлоготой нь уялдуулан санхүүжилтийг нэмэгдүүлэх талаар шийдэж өгөх тухай хүсэлт тавьсан.

**Санал 2**.Тус суманд тасаг байгуулагдсанаар ачаалал нэмэгдсэн,цагдаагийн кобонд сумаас 2 удаа их засвар хийсэн боловч цаашид хөрөнгө оруулалтаар өргөтгөл хийх шаардлагатай байгааг анхаарч арга хэмжээ авч өгөх.

2.Баяндэлгэр сум

**Санал :**Тэргүүний малчдын бүлэг шалгаруулах уралдааныг дүгнэж, энэ арга хэмжээг улс даяар нэвтрүүлэх ажил эхлэх тул хэсгийн төлөөлөгчийг яаралтай томилуулах

3. Баян сум

**Санал:** Баян сумын нутаг дэвсгэрийн онцлогийг харгалзан Бага хангайд байгаа автын постыг манай суманд шилжүүлэн байрлуулбал замын хөдөлгөөний аюулгүй байдлыг хангахад үр дүнтэй арга хэмжээ болох тул судлаж шийдвэрлэвэл зүйтэй байна.

Сумдад ажиллах үеэр нутгийн удирдлага,цагдаагийн ажилтнуудад хандсан нийтлэг зөвлөмжүүдийн товч агуулга,чиглэлийн хувьд :

1. Сум орон нутагтаа гэмт хэрэг, зөрчлөөс урьдчилан сэргийлэх үйл ажиллагааны үр нөлөөг сайжруулж, цагдаа, иргэд олон нийтийн хамтын ажиллагааг бэхжүүлэх, хэсгийн төлөөлөгчийн ажиллах нөхцлийг дэмжих, хүүхэд залуучууд, иргэд олон нийтэд хууль сурталчилж таниулах ажлыг үр дүнд хүргэх, малчдын бүлэг, холбооны ажлыг тогтмолжуулах, иргэдийнхээ амар тайван амьдрах нөхцлийг хангахад үүрэг хариуцлагаа өндөржүүлэн идэвх санаачилгатай, үр дүнтэй ажиллахыг зөвлөсөн болно.
2. Иргэд цагдаагийн алба хаагчдад итгэл хүлээлгэх хамтын ажиллагааг өргөжүүлэхэд ач холбогдол өгч, Цагдаагийн алба хаагчийн үйл ажиллагааны тайлан тавих ажлыг тогтмолжуулан, иргэдээс гарсан санал хүсэлт, шүүмжлэлийн мөрөөр тодорхой арга хэмжээ авч тухай бүрд нь мэдээлж хэвших, Тайлан тавьсан хурлын материалыг албан хэргийн стандартын дагуу хөтлөж байх
3. Сумын ЗДТГ-т Цагдаагийн үйл ажиллагаатай холбоотой санал хүсэлт авах хайрцаг байрлуулж, сар бүр танилцаж хариу өгч байх

Илтгэх хуудсын нэгтгэсэн бичсэн: Ц.Батсайхан

Танилцсан ИЗ-ийн дарга Р.Бадарч